ჩე

ჩე თაშნეშე რჩე — არძაშე ღილე ფერი. თე ფერიშ რე ბჟა, თირი, ჸინი დო თ. უ. ჩეშ აწმარენჯი ფერო იკოროცხჷ უჩა. კომპიუტერეფს დო ტელევიზორეფს ჩე ფერი აკოდგინელი რე ლენი, ჭითა დო ღილე წვანე ფერეფიშ ესვარუაშ შედეგო. დორჩინაშ ბორჯის ადამიერიშ თომა ირჩეალებჷ. ეიოშინალი რე თინა, ნამჷ-და რომიშ პაპიშ ტრადიციული მუკაქუნალი ჩე ფერიშ რე. დაოსიზმის ჩე დო უჩა ართიანიშ აწმარენჯო იკოროცხჷ, მარა თეჯგურა ფერეფო, ნამუეფსჷთ ართო რინა (რსხუ) შეულებჷნა. ჩე შილა იკოროცხჷ დანებებაშ დო ანჯარიშ დოჸოთამაშ სიმბოლოთ. ჩე დო უჩა ფერი შხირას მიშნუაფჷ ართიანიშ აწმარენჯ ფერეფო, თინეფს უზჷმუანა სინთეს დო უკუმელას, დღას დო სერს, ჯგირს დო გლახას. ჯვეშ ქირსიანულ ხანს რომიშ ოხვამე აქტიურო გჷმირინუანდჷ ჩე ფერს, თე ფერი იკოროცხუ სისასურეშ ფერო, თე ფერიშ მუკაქუნალი უღუდეს პაპეფს, მოსო მოგვიანაფათ თინა უჩა ფერქ დოთირჷ. XVIII დო XIX ოშწანურეფს (ბაროკოშ ეპოქა) თე ფერი დომინანტი რდჷ. საფრანგეთიშ რევოლუციაშ უკული თე ფერქ გჷირთჷ უმოსო მოდურო ფრანგი ოსურეფშო. კინ თი ოშწანურეფს ქომოკოჩშო დო ოსურშო თე ფერიშ მუკაქუნალი რდჷ რსულას ნეიტრალური. XX ოშწანურას ჩე ყარაფი რდჷ ბოლშევიკეფიშ თარი აწმარენჯი.

პოლიტიკას ჩე ფერი თარო იასოცირებჷ მონარქიაწკჷა. თაშნეშე ჩე შანულამი ფერი რე არქიტექტურას. თე ფერი იკოროცხჷ სიწიმინდეშ სიმბოლოთ.

რესურსეფი ინტერნეტის
 http://www.webexhibits.org/pigments/indiv/overview/limewhite.html

კატეგორია:ფერეფი